section_heading: Povijest
paragraph_text: Iako je aikido najmlađa japanska borilačka vještina, njeni korijeni leže duboko u prošlosti zemlje iz koje dolazi Japana. Aikido osmislio Morihei Uešiba (1883. – 1969.), također poznat među aikidokama kao O-sensei (Veliki učitelj) tijekom razdoblja od 1930. do 1960. Tehnički, veliki dio aikida je temeljen na školi Daito-rju Aiki-džiju-džicu, školi borilačke vještine džiju-džicu. Aikido posjeduje i značajnu duhovnu komponentu. thumb|lijevo|[[Morihei Ueshiba, osnivač aikida]] Naziv aikido nastao je od tri japanska znaka, 合氣道; : ai, ki i do. Njihovo značenje obično se prevodi kao harmonija, energija i put, tako da aikido može biti preveden kao način harmonije kroz energiju. Druga uobičajena interpretacija znakova je harmonija, duh i put što bi se moglo prevesti kao način duhovne harmonije. Oba prijevoda govore o činjenici da su tehnike aikida razvijene tako da kontroliraju napadača kontrolirajući i preusmjeravajući napadačevu energiju umjesto da se blokira. (Korejska borilačka vještina poznata kao hapkido koristi ista tri znaka: neki misle kako je to povijesna poveznica kroz Daito-rju aiki-džiju-džicu, glavni izvor tehnika aikida).